Pieter Verster gee goeie antwoorde | Netwerk24
Pieter Verster gee goeie antwoorde
Deur Hennie Pieterse, Brooklyn 12 Januarie 2021 05:12
Binne die diskoers in Beeld oor dr. Ben du Toit se boek is die bydrae in By (9.01) van Pieter Verster myns insiens die regte teologiese verantwoording in ons Christelike geloof. Verster neem op 'n akkurate en onbevooroordeelde manier Du Toit se argumente op.
Dan kom die hoogtepunt in sy artikel: "Maar is dit alles waar?"
Hy grond sy siening op God se liefde vir mense soos dit in Jesus se lyding en sterwe aan die kruis openbaar is. Die liefde van God vir ons is die hart van die evangelie.
By die eerste sinode in 325 n.C. by Nicea het Athanasius van Alexandrië hierdie liefdesetiek bepleit. Daaraan hou ek vas.